User:Mmdaad

--Mmdaad (talk) 08:53, 14 August 2012 (UTC)Itaal daribaa ishaa ibaday Warsame Iyo Warmooge MMDAAD Warsame iyo Warmooge waa muwaadiniin dalkooda jecel, mawjadaha danta danyartay maamulaan, maamuusbay heegaan u yihiin, meermeerka ma yaqaaniin , mudantay ka hadlaan, maaweelay can ku yihiin,way isdagaalaan meelnase kuma kala tagaan… Warsame: waaryaahee warmooge falaastaa iisoo dhiib? Warmooge: soomaalidu waa suntii hargaha, waxba iskuma ogola, mirqaankaan todobaadkii hore laaynbaanu maanta helnay oo way kaa jiidhayaan. Warsame: ma akhriday maanta kii qalinka wax ku dhuuqi jiray waxa uu la shir yimid? Warmooge: kaa iska daa warkiisee, dadkii hore waxay odhan jireen ninka ka xumaada wuu iga dhintay ee kaa iska daa warkiisee marooro dilaac ayaa hayee. Ramadaan intee ka hadhay? Warsame: sidaad u hagaagsantahay ayaad dib inoo celisaa,! Warmooge: xalaybaa manaam la igu tusay iyadoo la ina ictiraafay. Maxaa is bedelay shalay iyo maanta? Warsame: war la’aa Warmoogana, horal oo yidhi war la’aanbaa col hoday. Waxa is beddelay maanta Ninkii beri beenta inagu dagay Balanqaadkii nagu badhi furay Balankuu inala galiyo Wacadkiisi beenoowye Bilaashbaa sacabka loogu tumay Ku badhi furay bulshadii Boodhkii iska kicisoo Beegsatay jidka guushoo Badhaadahay ku jitaayee Buuqbaan se maqlayaa Bari ragii talin jiray Baradooda ka yeedhaye Allow buuqa ka dami Burcad isku mari bogooda Waan u baroor diiqayaa Beer jileecnimadaydoo Waan u barooranayaa Buuqaas ay ku sagootiyeen Baradii siyaasadiyo bulshada Warmooge: xaalkoodu waa itaal daribaa ishaa ibadaye, Olympika- adii iiga waran? Warsame: waar dunima lama socotide iska qayil……………waar maad waalatay xageed baad sigaarka iigu bakhtiisay? Warmooge: waar bal dad Allow eega ninkaas, intaad waxkasta soo dhaafatybaad maraysaa halkaa? Warsame: walibana maad isla qumantahay, mise boogbaan taabtay. WARSAME IYO WARMOOGE Warmooge: wadadu dhib badanaa hadaad gaadhi wadatana si dhakhso ah u gaadhi maysid halkaad rabto. Wadadana tan dawlad ihi kaa dhisimayso… Taraafig: dhiiiiidh….istaag..keen buugii gaadhiga? Warsame: waaryaahee warmooge! Muxuu ahaa ninkan siidhiga inala hor istaagay? Warmooge: miyaan garanaynaa kulahaa buugii gaadhiga keen? Ma anagaacas huurnayba dhawr sanadood. Warsame: kaa dhab maaha warmooge, oo hadaa maxaad ku sheeganaysaa muwaadin jecel horumarka dadkiisa iyo dalkiisa hadaanad ogolaynba wixii lagu dhisi lahaa dalka.miyaanad ogayn inay cashuurtu tahay waxa dalka lagu kala hago ee dawlad lagu yahay. Bixinta cashuurtu Badbaadada qarankiyo Bulshada daryeelkeeda Badhaadhaha dawladnimo Dhakhtar in lagu bineeyo Wado lagu bilaabiyo Booliskan heeganka ahee Bulshada u adeegayaa Bilaash miyaad u haysataa Baabi’ida umuduhuna Bilow inay u tahay Cashuur la diido bixinteeda Bi’iwaayee ogsoonow Warmooge: bulsho iyo dalbaad nagula meeraysataa ninyahow….laakiin waxaad igaga badisaa meel aanan filanayn ayaad wax iga tustaa…runtaa weeyi aan soo bixiyo hada. Dabar inaan ku ahay Dalkayga horumarkiisa Diidanahay cashuurta Dan inay u tahay Dadkaygana gartay Dibna waa iga duuf Dameero loo sheeg Diidid aan diido Cashuur bixin Warsame: haduunbaad wax garad noqotay. Wada jirbay laba gacmood wax ku qaban karaan…. 'Warsame Iyo Warmooge Waxay labadan oday wada fuuleen gaadhi bas ah oo ka mid ah basaskau kal goosha xaafadha magaalada Hargaysa waxaana dhexmartay sheekadan Warmooge: wager waa layaab! Waa maxay wadadan aynu maraynaa waligay masoo marin. Waar naga aayar gaadhiga kaagan darawalkii? Warsame: waar maxaad u sheeganaysaa darawalka ma isagaa wadada sidaas u galay gaadhiga maahee waa wadada. Warmooge: oo waxaan kuwaydiiyay tan dawlad ahi maxay horta qabataa, shaqadeedii miyaanay ahayn? Warsame: waxay ka masuul tahay inay dadka hogaamiso laakiin dhaqaale halkeebay ka keenaysaa, miyaanad ogayn inay imika dadkii isku tashadeen oo ay iyagu wadooyinka dhistaan, wax kasta ma dawladaynu ka sugnaa, sawta cashuurtii la inoogu taagi la’yahay? Warmooge: horta shirkii Istanbuul maxaa ka soo baxay, ma lasoo xidhay? Warsame: goormaa laga tagay warkaa. Waar kasoo deg gaadhiga waynu gaadhnay halkaynu doonaynaye, war la’aanbaa col hoday.. Warmooge: ha ila yaabin gaadhigaan ku dhex burburaye, wada la’aanta weeyaan. Warsame:   bixinta cashuurtoon ku dadaalnaa Daryeelka bulshadeeniyo Bilicda dalkeena hooyiyo Danyartoo loogu adeegiyo Dulmanohoo loogu gargaariyo Askariga duurka ugu jira Dalkiisa inuu difaaco Daljiraha u dabacsan dadkiisiyo Dawladoo aynu adeeg ka sugnaa Cashuurtana aynu diidnaa Dal nabdoon doonaa Dakado dhisan doonaa Dawmaahee muwaadine Bixinta cashuuruhu dalkeeniyo Dadkeenaba waa u dane Danlaawoow aynu ku dadaalno. Warsame iyo Warmooge Warsame: Duni aakhirsamaan dheh Dad isdhalaan rogay dheh Dal laga haajiray dheh Warmooge: Alla waar miyaanu ninkaasi Warsame ahayn! hadmaad dalka timid? Warsame:  waar dhawaane kumaad ahayd? Warmooge: horaa loo yidhi nin qurbaha ku raagay qolqol joogaa caqli dhaamee, layaab ma lihid. Warsame: Alla waa Warmooge Muuqaaqii maxaa doorshay Ma mirqaanbaa kula fogaaday Ma waayahaa kugu xumaaday Ma kuruusbaa ku gamuuray Warmooge: waar kan yaa u warama. Dalkan aad arkaysid Dagaalkaan usoo galay Darxumadaan u maray Dal sheshaad ka jirtee Daalaco waayaha yaal Waxaan qaad u daldalaa Waxa doorshay muuqayga Waxaan u dadaalayaa Dulmanahaa la quudhshee Dadkau ay takooreene Deegaankeenan ku nool iyo Danyarahaa lagu tuntee Nin doolar iyo dahab haystaa Daqiiqda ku dalacaayee Inuu habeen u dumana Damacoodu yahay inaan U daabaco qorshaan Daanka u kuusayaayoo Darbiga ugu jiraayee Dalka maxaad keentay? Warsame: kulahaa waxaan rabaa inaan dulmi la dagaalamo, sawdigan darbiga jiqilada dheeraystay ee hadba mirqaanku daar kuu dhisaayee ka duminaaya,tiisaba daryeelaa tukale ku daray murti ahayde fadhiga ma ka kacnaayoo dadka ma u adeegnaa. Dalkayga waxaan u imid Dadkayga inaan u adeego Danyarta inaan caawiyo Danta guud ka shaqeeyo Dugsiyo inaan dhiso Dayaxa inaan gaadhsiiyo Daruuraha inaan dhaafsho Daaro inaan ka dhisto Doolar inaan ka helo Dayuurada uma soo raacin Ma dadaalnaa moogoow Warmooge: waan aqbalay taas laakiin dantaa nagu kaliftay sidaase dalka wax u taraan laahaaye, haddiise aan manta helay cid i caawisa ana diyaar… Warsame: dalku maaha sidii laiiga waramay, waa dal jiree mar haddii taariikhdii la leeyahay yay duugoobin hore loo talaabsay dheh. Warmooge: waligaabaad marka geel loo heeso, goroyo u heesi jirtay… Warsame iyo Warmooge Warsame: waxaan ku waydiiyay waadigan manta yaabane maxaa dhacay? Warmooge: waxa iga foolanaysa xaaskii waxaanan geeyay cisbitaal halkaa ku yaala, waxay ugu yidhaahdeen bixi lacag aanan waligay is odhan waa lagu waydiinayaa ana mahayo, waxaan ku weydiiyay kuwan dadkii bukay baadhanayaa ma inta lacagta lehbay u shaqeeyaan mise dadka? Warsame: waa runtaayo waxay dadka ka kireeyaan fooqaqa iyo dhismayaasha ay dhisteen waxa habeenkii sariirta laga qaadaa (20 ilaa 15 doolar), iska daa taasoo waxa kasiib daran marka qofka la keeno haddii lagu xidho sayloon waxa laga qaadaa 5 doolar iyo dawada ,waa meel dadka lagu qasho.. Damiirkoodu adakaa waxay dooxaan maydka Waxay qashaan dadka Umana damqadaan Damiirkii waa ka guuray Dareen dadnimana daa Damacoodu waa Danyare a yeelkii.. Warmooge: iga daa warkoodoo waxaad iiga warantaa shirkii turkigu halkuu ku danbeeyay? Warsame: waa tii ay xukuumadu tidhi waa yeelkiine kuma jirno. Warmooge: waxaan u baqaa dadka danyarta ah ee cidkastaa rabto inay raamsato. Warsame: ha u baqan Allaa u maqane......